Vince Muscat il-Koħħu pprovda jew se jipprovdi informazzjoni lill-Pulizija fuq il-qtil tal-Avukat Carmel Chircop li seħħ fl-2015 sabiex titnaqqaslu s-sentenza. Illum Vince Muscat wieġeb ħati għall-involviment tiegħu fil-qtil tal-ġurnalista Daphne Caruana Galizia, u l-Imħallef Edwina Grima kkundannatu għal 15-il sena ħabs, effettivi minn issa. Muscat kien akkużat, flimkien mal-aħwa Alfred u George Degiorgio, li poġġa l-bomba taħt il-karozza tal-ġurnalista fis-16 t'Ottubru tal-2017 fil-Bidnija. Il-ftehim ta' Muscat ġie diskuss f'laqgħa tal-Kabinett nhar it-Tnejn li għadda, fejn ġie deċiż li jseħħ dan ġaladarba Muscat jgħaddi informazzjoni lill-Pulizija fuq il-qtil tal-Avukat Chircop. Huwa ngħata maħfra presidenzjali fuq l-involviment tiegħu f'dan il-qtil, iżda mhux fil-każ tal-qtil tal-ġurnalista, u għalhekk weħel 15-il sena ħabs. Sorsi infurmati qalu lil Newsbook.com.mt li Vince Muscat magħruf bħala l-Koħħu mistenni jsemmi persuna li fl-aħħar snin kienet fix-xena politika, u li kienet involuta f'każi serji ħafna. Illum il-ġurnata din il-persuna m'għadhiex fil-politika. Il-Koħħu mistenni jsemmi persuna li kienet fil-politika – sorsi L-Avukat Carmel Chircop kellu 51 sena meta nqatel b'erba' tiri ta' arma tan-nar fi Triq Ġanni Borg f'Birkirkara fit-8 t'Ottubru tal-2015. Huwa kien miexi lejn il-garaxx meta xi ħadd sparalu. Instab mixħut mal-art. Hu kien miżżewweġ u kellu tifel. Fl-2015 Delitt Birkirkara: L-Avukat Chircop inqatel b'4 tiri L-aħbar tal-mewt tiegħu Filmat: Avukat jinqatel b'tiri ta' arma tan-nar f'Birkirkara Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603757bc6c3eb_rand.td-a-rec-img{text-align:left}.td_uid_3_603757bc6c3eb_rand.td-a-rec-img img{margin:0 auto 0 0}